Hardraw Force

Hardraw Force er en foss i Hardraw Beck i England. Den ligger rett utenfor landsbyen Hardraw i Wensleydale i Yorkshire Dales. Turveien Pennine Way går rett ved fossen. 

Med et fall på ca. tretti meter regnes Hardraw Force som det høyeste ubrutte fossefall over bakkenivå i England. Cautley Spout er høyere med hele 175 meter, men det er fordelt på flere fall, mens et underjordisk fall i Gaping Hill på Ingleborough er på omkring 100 meter.

Det var tidligere mulig å gå bak fossefallet, men dette er ikke lenger tillatt av sikkerhetsgrunner. For å se fossen må man gå gjennom puben Green Dragon Inn i Hardraw. Puben krever en avgift for dette.

Eksterne lenker 
 

Fosser i Storbritannia
Yorkshire Dales
Humbers vassdragsområde